tumauag na capagcuan ang principeng si don juan, siya naman ay dinungao nang princesang na sa bahay. nang maquita', binati na ang mariquit na princesa, bibiguiang arao na maganda poon nang tanang sampaga. anang princesa', ganito salamat naman sa iyo, namamangha ang loob co nang iyong pagcaparito. sagot nang principe', uica aba mariquit na tala, pagcaparito co', bigla dala nang sintang gahasa. inalipad sa itaas nang malabay niyang pacpac, saca po caringat dingat sa harapan mo', lumagpac. caya mahal na diosa huag cang mag ala ala, sa dios ito', talaga tangap ang hain cong sinta. ang sagot ni dona juana na cun may tapang cang dala magtuloy na pumanhic ca at dini mag usap quita. pumanhic na capagcuan ang principeng si don juan, at nuha nang silla naman ang dalaua', nag agapay. ang uica nang princesa doon sa hain mong sinta, malaqui cong ala ala sa loob bagang mag isa. saan quita ilalagay na iyong pagtataguan, at baca icao ay datnan nang giganteng tampalasan.